laion/Wikipedia-Exotic huggingface dataset:
শূকর

শূকর সুইড গোত্রের মধ্যে একটি বর্গের প্রাণী। শূকর এই নামটি সাধারণভাবে গৃহপালিত শূকরের ক্ষেত্রে সর্বাপেক্ষা উল্লেখ করা হয়। কিন্তু বুনো শূকর সহ কতিপয় গৃহপালিত প্রজাতি এদের মধ্যেও থাকে। বাংলাদেশে ছেড়ে দেওয়া পদ্ধতিতে যেসব শুকর পালন করা হয় সেগুলো দেশী বন্য জাতের শূকর। বরাহ,শুয়ার,জঙ্গলী ইত্যাদি ৷ এগুলো খামারে পালন করা হয়। উৎপত্তি - ইংল্যান্ড গায়ের রং - সাদা ওজন - ৩০০-৪৫০ কিলো (বড়, পুরুষ) বৈশিষ্ট্য - ঘাড়ে-গর্দানে মোটা, লম্বা এবং মাংসল। পাছার দিকটা লম্বা, পাগুলি সোজা। উৎপত্তি - ইংল্যান্ডের ইয়র্কশায়ারের বড় জাতের সাদা শুকরের সাথে ছোট জাতের শুকরের পাল খাইয়ে এই জাতের শুর সৃষ্টি হয়েছে। গায়ের রং - সাদা ওজন - ২৭০-৩৬০ কিলো (পূর্ণ বয়স্ক পুরুষ) বৈশিষ্ট্য - ঘাড়ে-গর্দানে মোটা, পেছনের দিকটা লম্বা এবং সমান। পাছার মাংস লম্বা আর গভীর। বুকটা গভীর আর পাঁজরগুলি বেশ বাঁকা। এনসাক্লোপিডিয়া অব ব্রিটানিকা "পিগ প্যারাডাইস"। ৪ সেপ্টেম্বর ২০০৯ তারিখে মূল থেকে আর্কাইভ করা। সংগ্রহের তারিখ ১২ নভেম্বর ২০০৯।
দারোজি এরাম্মা

দারোজি এরাম্মা, সর্বাধিক পরিচিত বুড়াকথা এরাম্মা নামে, (জন্ম: ১৯৩০ - মৃত্যু: ১২ই আগস্ট, ২০১৪) হলেন একজন লোক গায়ক এবং বুড়াকথার অভিনয় শিল্পী। দক্ষিণ ভারতে, তানপুরা বাজিয়ে মহাকাব্যের গল্প গুলি শোনানোর, এটি একটি লোকশিল্প রূপ। ১৯৯৯ সালে তিনি রাজ্যোৎসব প্রশস্তি সহ বেশ কয়েকটি পুরস্কারে ভূষিত হন। ইরাম্মার জন্ম ১৯৩০ সালে আধা-যাযাবর তফসিলি জাতি বুদুগা জনগমা সম্প্রদায়ের একটি উপজাতি পরিবারে। কৈশোরে তিনি তাঁর পিতা লালাপ্পার কাছ থেকে বুড়াকথা ("বুড়া" র অর্থ হল 'তানপুরা', একটি ফাঁকা খোল এবং বাজানোর তার সহ একটি বাদ্যযন্ত্র এবং “কথা” হল একটি সংস্কৃত শব্দ যার অর্থ গল্প) শোনানো শিখেছিলেন, এবং এই লোককলা শিল্পটি তাঁর পরিবার এবং সম্প্রদায়ের অন্যান্য সদস্যদের শিখিয়েছিলেন। নিরক্ষর হলেও, এরাম্মা স্মৃতি থেকে বারোটি লোককাব্য পরিবেশন করতে পারতেন, যার পরিমাণ ছিল প্রায় ২,০০,০০০টি বাক্য এবং ৭,০০০টি মুদ্রিত পৃষ্ঠা। এই লোককাহিনীগুলির মধ্যে ছিল; কুমাররাম, বাবুলি নাগিরেড্ডী, বালা নাগাম্মা, জয়সিংহরাজা কাব্য এবং বালি চক্রবর্তী কাব্য। তার অভিনয় প্রায়শই একাদিক্রমে বেশ কয়েক দিন স্থায়ী হত, তাঁর সাথে থাকতেন তাঁর বোন শিবাম্মা এবং তাঁর ননদ পার্বতাম্মা। তাঁরা ঘাতবাদ্য বাজাতেন এবং এরাম্মা নিজে এক হাতে একটি তানপুরা এবং অন্য হাতে একটি ঘণ্টা বাজতেন। তিনিপোলিও টিকার সচেতনতামূলক প্রচারে অংশ নিয়েছিলেন। ২০১৪ সালের ১২ আগস্ট কর্ণাটকের বেল্লারীতে ৮৪ বছর বয়সে তিনি মারা যান। বেল্লারী জেলার সানদুর তালুকে তাঁর নিজ গ্রাম দারোজিতে তাঁর শেষকৃত্যটি করা হয়েছিল। দারোজি এরাম্মা ১৯৯৯ সালে রাজ্যোৎসব প্রশস্তি পুরস্কার পেয়েছিলেন। এর পাশাপাশি কর্ণাটক সরকার তাঁকে দেন ডাঃ বাবাসাহেব আম্বেদকর পুরস্কার। শিল্প ও লোককাহিনীতে তাঁর অবদানের জন্য ২০০৩ সালে তিনি সন্দেশ আর্টস পুরস্কারে ভূষিত হন। ২০০৩ সালে হাম্পির কন্নড় বিশ্ববিদ্যালয়ের উপজাতি অধ্যয়ন বিভাগ তাঁকে নাদোজা পুরস্কারে ভূষিত করেছিল। ২০১০ সালে প্রসার ভারতীর থেকে তিনি সেরা লোকশিল্পী পুরস্কারে ভূষিত হয়েছিলেন। ২০১২ সালে তিনি ২০১০ সালের জনপদ শ্রী পুরস্কার পেয়েছিলেন। ২০০৬ সালে হাম্পি বিশ্ববিদ্যালয়ের একজন ছাত্রী এল. সারিকাদেবী, এরাম্মার উপর, তাঁর ডক্টরেটের গবেষণামূলক প্রবন্ধটি লিখেছিলেন। এর ফলে এরাম্মা এবং তার পরিবেশনা আরো জনপ্রিয়তা পেয়েছিল। কন্নড় বিশ্ববিদ্যালয়ের অদেখা ঐতিহ্য বিভাগের পণ্ডিত চালাভারাজু তাঁর কিছু পরিবেশনা ক্যামেরাবন্দী এবং রেকর্ড করে প্রকাশ করেছিলেন। "Burra katha' exponent Daroji Eramma passed away"। সংগ্রহের তারিখ ২০ ফেব্রুয়ারি ২০২০। [স্থায়ীভাবে অকার্যকর সংযোগ] Ahiraj, M. (১৩ আগস্ট ২০১৪)। "Daroji Eramma is no more"। The Hindu (ইংরেজি ভাষায়)। সংগ্রহের তারিখ ২৫ মার্চ ২০১৮।  Ahiraj, M. (২২ ফেব্রুয়ারি ২০১২)। "Janapada Shri Award for Daroji Eramma today"। The Hindu (ইংরেজি ভাষায়)। সংগ্রহের তারিখ ২৫ মার্চ ২০১৮।  "Sandesha Awards - Sandesha - A foundation for culture and education"। www.sandesha.org (ইংরেজি ভাষায়)। ২৫ মার্চ ২০১৮ তারিখে মূল থেকে আর্কাইভ করা। সংগ্রহের তারিখ ২৫ মার্চ ২০১৮।  Bharadwaj, K V Aditya। "Burrakatha Eramma selected for Janapada Shri Award - Times of India"। The Times of India। সংগ্রহের তারিখ ২৫ মার্চ ২০১৮।  Ahiraj, M. (২৭ নভেম্বর ২০০৬)। "A great honour has been bestowed on me: Eeramma"। The Hindu (ইংরেজি ভাষায়)। সংগ্রহের তারিখ ২৫ মার্চ ২০১৮।
রিয়াজ রহমান

রিয়াজ রহমান একজন বাংলাদেশ জাতীয়তাবাদী দলের রাজনীতিবিদ এবং পররাষ্ট্র প্রতিমন্ত্রী থেকে সাবেক সংসদ সদস্য। রিয়াজ পাকিস্তানের ফরেন সার্ভিসে দায়িত্ব পালন করেছেন। ১৯ ১৯৭১ সালে বাংলাদেশের মুক্তিযুদ্ধের সময় তিনি পশ্চিম পাকিস্তানে অবস্থান করেছিলেন। তিনি ১৯৭৩ সালে আফগানিস্তান হয়ে পরিবার নিয়ে পাকিস্তান থেকে পালিয়ে যান। আফগানিস্তানে ভারতীয় হাই কমিশনের সহায়তায় তিনি বাংলাদেশে চলে যেতে সক্ষম হন। তিনি বাংলাদেশের বৈদেশিক চাকরিতে যোগদান করেন এবং পররাষ্ট্র মন্ত্রণালয়ের সচিব পদে দায়িত্ব পালন করেন।.. H  তিনি দ্বিতীয় খালেদা মন্ত্রিসভায় পররাষ্ট্র প্রতিমন্ত্রী হিসাবে দায়িত্ব পালন করেছিলেন।   তিনি বাংলাদেশ জাতীয়তাবাদী দলের চেয়ারপারসন এবং প্রাক্তন প্রধানমন্ত্রী খালেদা জিয়ার উপদেষ্টা। ১৪ ই জানুয়ারী, ২০১৫ সালে, রহমানের গাড়িতে হামলা হয়েছিল এবং গুলশানের মোটরসাইকেলে কয়েকজন অজ্ঞাত হামলাকারী তাকে দুবার গুলি করেছিল।  বাংলাদেশ জাতীয়তাবাদী দল পরের বৃহস্পতিবার ধর্মঘট ডেকে এই হামলার জন্য সরকারকে দোষ দেয়।   মার্কিন পররাষ্ট্র দফতর এবং ইউরোপীয় ইউনিয়ন তার উপর আক্রমণের নিন্দা জানিয়েছে এবং দায়ীদের খুঁজে বের করার জন্য সরকারকে তদন্ত করতে বলেছে। "Reaz Rahman on Shehabuddin book"। archive.thedailystar.net (ইংরেজি ভাষায়)। The Daily Star। ৪ মার্চ ২০১৮ তারিখে মূল থেকে আর্কাইভ করা। সংগ্রহের তারিখ ৪ মার্চ ২০১৮।  "The Bengali brigadier in Pakistan's army"। The Daily Star (ইংরেজি ভাষায়)। ৩ নভেম্বর ২০০৭। সংগ্রহের তারিখ ৪ মার্চ ২০১৮।  "Allow Reaz Rahman to go abroad"। The Daily Star (ইংরেজি ভাষায়)। ২৮ সেপ্টেম্বর ২০১০। সংগ্রহের তারিখ ৪ মার্চ ২০১৮।  "FM urges journalists to work together"। The Daily Star (ইংরেজি ভাষায়)। ২ জানুয়ারি ২০০৩। সংগ্রহের তারিখ ৪ মার্চ ২০১৮।
ক্যাপিটল রেকর্ডস

ক্যাপিটল রেকর্ডস আমেরিকান রেকর্ড লেবেল যা ক্যাপিটল মিউজিক গ্রুপের মাধ্যমে ইউনিভার্সাল মিউজিক গ্রুপের মালিকানাযুক্ত। জনি মার্সার, বাডি ডিসিলভা, গ্লেন ওয়ালিচ কর্তৃক ১৯৪২ সালে যুক্তরাষ্ট্রে প্রথম পশ্চিম উপকূল ভিত্তিক রেকর্ড লেবেল হিসাবে এটি প্রতিষ্ঠিত হয়েছিল। ১৯৫৫ সালে উত্তর আমেরিকার অঙ্গপ্রতিষ্টান হিসাবে ব্রিটিশ সঙ্গীত গোষ্ঠি ইএমআই কর্তৃক ক্যাপিটল রেকর্ডস অধিগ্রহণ করা হয়েছিল। ২০১২ সালে ইউনিভার্সাল মিউজিক গ্রুপ কর্তৃক ইএমআই অধিগ্রহণ করা হয় এবং এক বছর পরে কোম্পানির সাথে একীভূত করার পর ক্যাপিটল এবং ক্যাপিটল মিউজিক গ্রুপ উভয়ই ইউএমজির অংশ বিবেচিত হয়। হলিউড স্থানীয় সার্কুলার হেডকোয়ার্টার ভবনটি ক্যালিফোর্নিয়ার একটি স্বীকৃত ল্যান্ডমার্ক। "Capitol Records"। Johnnymercerfoundation.org। ডিসেম্বর ১২, ২০২০ তারিখে মূল থেকে আর্কাইভ করা। সংগ্রহের তারিখ অক্টোবর ১৫, ২০১৯।  Hawthorne, Christopher (মে ২৯, ২০১১)। "Critic's Notebook: Hollywood landmark at a crossroads"। Los Angeles Times। সংগ্রহের তারিখ এপ্রিল ১৮, ২০১৩।  উইকিমিডিয়া কমন্সে ক্যাপিটল রেকর্ডস সংক্রান্ত মিডিয়া রয়েছে। দাপ্তরিক ওয়েবসাইট ক্যাপিটল ইউকে প্রাতিষ্ঠানিক ওয়েবসাইট কানাডার ক্যাপিটল ৭২০০০ সিরিজের একক ডিক্সোগ্রাফি কানাডার ক্যাপিটল ৬০০০ সিরিজের এলপি ডিক্সোগ্রাফি ১৯৬০-এর দশকের ক্যাপিটল একক ডিক্সোগ্রাফি ইউটিউবে ক্যাপিটল রেকর্ডসের চ্যানেল
জগতি রেলওয়ে স্টেশন

জগতি রেলওয়ে স্টেশন বাংলাদেশের খুলনা বিভাগের কুষ্টিয়া জেলার একটি রেলওয়ে স্টেশন। এটি বর্তমান বাংলাদেশের সর্বপ্রথম রেলওয়ে স্টেশন। রেলওয়ের ঐতিহ্য জগতি স্টেশন রেলের ইতিহাসে কালের সাক্ষী হয়ে আছে কুষ্টিয়ার জগতি স্টেশন। এটিই এদেশের প্রথম রেল স্টেশন। ব্রিটিশ আমলে কলকাতার শিয়ালদহ থেকে কুষ্টিয়া পর্যন্ত যাতায়াতে ১৮৬২ সালে এ স্টেশনটি চালু করা হয়। ১৮৪৪ সালে আর. এম স্টিফেনসন কলকাতার কাছে হাওড়া থেকে পশ্চিম বাংলার কয়লাখনি সমৃদ্ধ রানীগঞ্জ শহর পর্যন্ত রেললাইন নির্মাণের জন্য ইস্ট ইন্ডিয়া রেলওয়ে কোম্পানি গঠন করেন। এ কোম্পানি ১৮৫৪ সালে হাওড়া থেকে হুগলি পর্যন্ত ৩৮ কিলোমিটার রেললাইন চালু করে। এরপর ১৮৬২ সালের ২৯ সেপ্টেম্বর ইস্টার্ন বেঙ্গল রেলওয়ে কলকাতা থেকে রাণাঘাট পর্যন্ত রেলপথ চালু করে। এই লাইনকেই বর্ধিত করে ওই বছরের ১৫ নভেম্বর কুষ্টিয়ার জগতি পর্যন্ত ৫৩.১১ কিলোমিটার ব্রডগেজ রেললাইন শাখা উন্মোচন করা হয়। সে সময়ই প্রতিষ্ঠিত হয় পূর্ববঙ্গের প্রথম রেলওয়ে স্টেশন জগতি। পরে ঢাকার সঙ্গে কলকাতার যোগাযোগ ব্যবস্থা সহজতর করতে ১৮৭১ সালের ১ জানুয়ারি জগতি থেকে বর্তমান রাজবাড়ী জেলার পদ্মানদী তীরবর্তী গোয়ালন্দঘাট পর্যন্ত রেললাইন চালু করা হয়। সে সময় মানুষ কলকাতা থেকে ট্রেন করে জগতি স্টেশন হয়ে গোয়ালন্দঘাটে যেতেন। সেখান থেকে স্টিমারে পদ্মানদী পেরিয়ে চলে যেতেন ঢাকায়। কালের সাক্ষী হয়ে আজও দাঁড়িয়ে আছে দেশের সেই প্রথম রেলওয়ে স্টেশন জগতি। জগতি রেলওয়ে স্টেশন দিয়ে যেসকল ট্রেন চলাচল করে নিম্নে তা উল্লেখ করা হলো: বেনাপোল এক্সপ্রেস সুন্দরবন এক্সপ্রেস মধুমতি এক্সপ্রেস টুঙ্গিপাড়া এক্সপ্রেস নকশীকাঁথা এক্সপ্রেস পোড়াদহ সাটল জগতি রেলওয়ে স্টেশনের একপাশের দৃশ্য দূর থেকে স্টেশনের একটি ওয়াচ টাওয়ার পুরাতন প্লাটফর্ম মূল ভবন মূল ভবন ভাড়ার তালিকা (অকার্যকর) ভবনের পিছনের অংশ একটি পুরাতন ভবন ভাড়ার তালিকা (অকার্যকর) "দেশের প্রথম রেলস্টেশনের ১৫৫ বছর"। প্রথম আলো। সংগ্রহের তারিখ ২০২০-০২-২০।  ""জগতি" বাংলাদেশের সর্বপ্রথম রেলওয়ে স্টেশন"। দৈনিক সংগ্রাম। সংগ্রহের তারিখ ২০২০-০২-২০।  "বাংলাদেশের সর্বপ্রথম রেলওয়ে স্টেশন জগতি স্টেশনসহ কুষ্টিয়ার স্টেশনের উন্নয়ন নেই"। দৈনিক সংগ্রাম। সংগ্রহের তারিখ ২০২০-০২-২০।  "কুষ্টিয়ায় দেশের প্রথম রেলওয়ে 'জগতি স্টেশন' বেহাল"। দৈনিক ইত্তেফাক। ২০২০-০২-২০ তারিখে মূল থেকে আর্কাইভ করা। সংগ্রহের তারিখ ২০২০-০২-২০।  "রেলের ঐতিহ্য জগতি স্টেশন | বাংলাদেশ প্রতিদিন"। Bangladesh Pratidin (ইংরেজি ভাষায়)। সংগ্রহের তারিখ ২০২০-০২-২০।
এডি ম্যাকলিওড

এডউইন জর্জ ম্যাকলিওড (ইংরেজি: Eddie McLeod; জন্ম: ১৪ অক্টোবর, ১৯০০ - মৃত্যু: ১৪ সেপ্টেম্বর, ১৯৮৯) অকল্যান্ড এলাকায় জন্মগ্রহণকারী নিউজিল্যান্ডীয় আন্তর্জাতিক ক্রিকেটার ছিলেন। নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৩০ সালে সংক্ষিপ্ত সময়ের জন্যে নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর নিউজিল্যান্ডীয় ক্রিকেটে অকল্যান্ড ও ওয়েলিংটন দলের প্রতিনিধিত্ব করেন। দলে তিনি মূলতঃ বামহাতি ব্যাটসম্যান হিসেবে খেলতেন। এছাড়াও, লেগ বোলিংয়ে পারদর্শী ছিলেন এডি ম্যাকলিওড। ১৯২০-২১ মৌসুম থেকে ১৯৪০-৪১ মৌসুম পর্যন্ত এডি ম্যাকলিওডের প্রথম-শ্রেণীর খেলোয়াড়ী জীবন চলমান ছিল। মাঝারিসারি কিংবা ব্যাটিং উদ্বোধন করতেন এডি ম্যাকলিওড। এছাড়াও, লেগ স্পিন বোলিংয়ে দক্ষ ছিলেন। ১৯২০-২১ মৌসুম থেকে ১৯২৩-২৪ মৌসুম পর্যন্ত অকল্যান্ডের পক্ষে খেলেন। এরপর ১৯২৫-২৬ মৌসুম থেকে ১৯৪০-৪১ মৌসুম পর্যন্ত ওয়েলিংটনে খেলেন। তন্মধ্যে, ১৯৩৯-৪০ ও ১৯৪০-৪১ মৌসুমে ওয়েলিংটন দলের অধিনায়কের দায়িত্ব পালন করেন। সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন এডি ম্যাকলিওড। ২৪ জানুয়ারি, ১৯৩০ তারিখে ওয়েলিংটনে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি। ১৯২৯-৩০ মৌসুমে এমসিসি দল নিউজিল্যান্ড গমনে আসে। এ সময়েই নিউজিল্যান্ড দল তাদের ইতিহাসের প্রথম টেস্ট সিরিজে অংশ নেয়। এডি ম্যাকলিওড ওয়েলিংটনের সদস্যরূপে সফরকারীদের বিপক্ষে ৩৭ ও অপরাজিত ২১ এবং ৩/৭ ও ৪/৫৬ বোলিং পরিসংখ্যান দাঁড় করিয়েছিলেন। এর পরপরই নিউজিল্যান্ড দল প্রথম টেস্ট খেলতে নামে ও পরাজিত হয়। দ্বিতীয় টেস্টে নতুন তিনজন খেলোয়াড়ের একজন ছিলেন তিনি। নিউজিল্যান্ড দলের খেলার উত্তরণ ঘটে ও খেলাটিকে ড্রয়ের দিকে নিয়ে যায়। তবে, তিনি সফলতার স্বাক্ষর রাখতে পারেননি। এরপর আর তাকে দলে নেয়া হয়নি। টেস্ট সিরিজ শেষে দুই সপ্তাহ পর অকল্যান্ডের বিপক্ষে ১০২ ও ৩৫ রান তুলেন। ক্রিকেট খেলার পাশাপাশি হকি খেলায়ও দক্ষ ছিলেন এডি ম্যাকলিওড। নিউজিল্যান্ড দলের পক্ষে হকি খেলায় অংশ নেন ও পরবর্তীকালে জাতীয় পর্যায়ের হকি খেলোয়াড় নির্বাচকের ভূমিকায় অবতীর্ণ হয়েছিলেন। ১৪ সেপ্টেম্বর, ১৯৮৯ তারিখে ৮৮ বছর বয়সে অকল্যান্ড এলাকায় এডি ম্যাকলিওডের দেহাবসান ঘটে। Wellington v MCC 1929-30 Wisden 1990, p. 1207. জন মিলস জর্জ ডিকিনসন এক টেস্টের বিস্ময়কারী ক্যান্টারবারি ক্রিকেট দল নিউজিল্যান্ডীয় টেস্ট ক্রিকেটারদের তালিকা ১৯২৯-৩০ ইংল্যান্ড ক্রিকেট দলের নিউজিল্যান্ড সফর ইএসপিএনক্রিকইনফোতে এডি ম্যাকলিওড (ইংরেজি) ক্রিকেটআর্কাইভে এডি ম্যাকলিওড (সদস্যতা প্রয়োজনীয়) (ইংরেজি)
কলাম্বিয়া রেকর্ডস

কলম্বিয়া রেকর্ডস সনি মিউজিক এন্টারটেইনমেন্টের মালিকানাধীন মার্কিন রেকর্ড লেবেল, যেটি জাপানের সমষ্টিযুক্ত সনির উত্তর আমেরিকান বিভাগের অঙ্গসংস্থা সনি কর্পোরেশন অব আমেরিকার একটি অঙ্গপ্রতিষ্টান। ১৮৮৭ সালে ভোল্টা গ্রাফোন কোম্পানির উত্তরসূরি আমেরিকান গ্রাফফোন কোম্পানি থেকে বিকশিত হয়ে প্রতিষ্ঠিত হয়েছিল। কলম্বিয়া হল রেকর্ডকৃত সাউন্ড ব্যবসায়ের প্রাচীনতম ব্র্যান্ড যেটি বর্তমান সময় পর্যন্ত সক্রিয় এবং রেকর্ড উৎপাদনকারী দ্বিতীয় বড় ইএমআইয়ের কলাম্বিয়া গ্রাফোফোন কোম্পানির সাথে বিভ্রান্তি এড়াতে ১৯৬১ থেকে ১৯৯০ সাল পর্যন্ত, কলাম্বিয়ার রেকর্ডিংগুলি উত্তর আমেরিকার বাইরে সিবিএস রেকর্ডস নামে প্রকাশিত হতো। দীর্ঘকালীন প্রতিদ্বন্দ্বী আরসিএ, আরিস্তা এবং এপিক রেকর্ডসের পাশাপাশি সনি মিউজিকের চারটি প্রধান রেকর্ড লেবেলের মধ্যে কলম্বিয়া অন্যতম। কেমোসবে রেকর্ডস স্মল জায়ান্ট রেকর্ডস ক্লাউডবয় রেকর্ডস রন পেরি — চেয়ারম্যান ও সিইও জেনিফার ম্যালরি - জিএম স্টিফেন রুসো - ইভিপি ও সিএফও প্রবেশদ্বার:  কোম্পানি Bilton, Lynn. The Columbia Graphophone and Grafonola -A Beginner's Guide. Intertique.com website, 2007. Retrieved December 19, 2009. Nielsen Business Media, Inc. (সেপ্টেম্বর ১৭, ১৯৫৫)। Billboard। Nielsen Business Media, Inc.। পৃষ্ঠা 35। আইএসএসএন 0006-2510।  Ben Sisario (অক্টোবর ৩০, ২০১২)। "From One Mine, the Gold of Pop History"। The New York Times। সংগ্রহের তারিখ ফেব্রুয়ারি ২৮, ২০১৩।  "125 Years of Columbia Records - An Interactive Timeline"। নভেম্বর ১৪, ২০১৭ তারিখে মূল থেকে আর্কাইভ করা। সংগ্রহের তারিখ নভেম্বর ৮, ২০১৬।  "Emile Berliner and the Birth of the Recording Industry: The Gramophone"। নভেম্বর ৬, ২০১৬ তারিখে মূল থেকে আর্কাইভ করা। সংগ্রহের তারিখ নভেম্বর ৮, ২০১৬।  Cogan, Jim; Clark, William, Temples of sound : inside the great recording studios, San Francisco : Chronicle Books, 2003. আইএসবিএন ০-৮১১৮-৩৩৯৪-১. Cf. chapter on Columbia Studios, pp. 181–192. Hoffmann, Frank, Encyclopedia of Recorded Sound, New York & London : Routledge, 1993 & 2005, Volume 1. Cf. pp. 209–213, article on "Columbia (Label)" Koenigsberg, Allen, The Patent History of the Phonograph, 1877–1912, APM Press, 1990/1991, আইএসবিএন ০-৯৩৭৬১২-১০-৩. Revolution in Sound: A Biography of the Recording Industry. Little, Brown and Company, 1974. আইএসবিএন ০-৩১৬-৭৭৩৩৩-৬. High Fidelity Magazine, ABC, Inc. April 1976, "Creating the LP Record." Rust, Brian, (compiler), The Columbia Master Book Discography, Greenwood Press, 1999. Marmorstein, Gary. The Label: The Story of Columbia Records. New York: Thunder's Mouth Press; 2007. আইএসবিএন ১-৫৬০২৫-৭০৭-৫ Ramone, Phil; Granata, Charles L., Making records: the scenes behind the music, New York: Hyperion, 2007. আইএসবিএন ৯৭৮-০-৭৮৬৮-৬৮৫৯-৯. Many references to the Columbia Studios, especially when Ramone bought Studio A, 799 Seventh Avenue from Columbia. Cf. especially pp. 136–137. Dave Marsh; 360 Sound: The Columbia Records Story Legends and Legacy, Free eBook released by Columbia Records that puts a spotlight on the label's 263 greatest recordings from 1890 to 2011. উইকিমিডিয়া কমন্সে কলাম্বিয়া রেকর্ডস সংক্রান্ত মিডিয়া রয়েছে। দাপ্তরিক ওয়েবসাইট Columbia masters in the Discography of American Historical Recordings See the Profile of Designer Alex Steinweiss ওয়েব্যাক মেশিনে আর্কাইভকৃত ৫ ডিসেম্বর ২০২৩ তারিখে টেমপ্লেট:সনি কর্প
দেওয়ান শাহজাহান ইয়ার চৌধুরী

দেওয়ান শাহজাহান ইয়ার চৌধুরী বাংলাদেশের নেত্রকোণা জেলার রাজনীতিবিদ যিনি তৎকালীন নেত্রকোণা-৫ আসনের সংসদ সদস্য ছিলেন। দেওয়ান শাহজাহান ইয়ার চৌধুরী নেত্রকোণা জেলায় জন্মগ্রহণ করেন। দেওয়ান শাহজাহান ইয়ার চৌধুরী জাতীয় পার্টির মনোনয়নে তৎকালীন নেত্রকোণা-৫ আসন থেকে ১৯৮৬ সালের তৃতীয় ও ১৯৮৮ সালের চতুর্থ জাতীয় সংসদে সংসদ সদস্য নির্বাচিত হয়েছিলেন। "৩য় জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ১৮ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  "৪র্থ জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ৮ জুলাই ২০১৯ তারিখে মূল (পিডিএফ) থেকে আর্কাইভ করা।  "আওয়ামী লীগে কোন্দলের সুযোগ নিতে চায় বিএনপি"। সমকাল (ইংরেজি ভাষায়)। ২০২০-০২-২০ তারিখে মূল থেকে আর্কাইভ করা। সংগ্রহের তারিখ ২০২০-০২-২০।
৬৩তম ফিল্মফেয়ার পুরস্কার

৬৩তম ফিল্মফেয়ার পুরস্কার হল দ্য টাইমস গ্রুপ কর্তৃক প্রদত্ত ফিল্মফেয়ার পুরস্কারের ৬৩তম আয়োজন, যা ২০১৭ সালের বলিউড চলচ্চিত্রের জন্য প্রদান করা হয়েছিল। এই আয়োজনটি অনুষ্ঠিত হয় ২০১৮ সালের ২০শে জানুয়ারি, যা কালারস টিভিতে প্রদর্শিত হয়। এই আয়োজনের সঞ্চালনা করেন শাহরুখ খান, আয়ুষ্মান খুরানা, পরিণীতি চোপড়া ও করণ জোহর। এর পূর্বে ১৮ই জানুয়ারি এই আয়োজনের মনোনয়ন ঘোষণা করা হয়। ফিল্মফেয়ারের এই আয়োজনের সমালোচক পুরস্কারের মনোনয়ন ঘোষণা করা হয় ২০১৮ সালের ১৯ জানুয়ারি। "63rd Jio Filmfare Awards 2018: Complete winners' list"। দ্য টাইমস অব ইন্ডিয়া। ২১ জানুয়ারি ২০১৮। সংগ্রহের তারিখ ২০ ফেব্রুয়ারি ২০২০।  "Shah Rukh Khan to host the 63rd Jio Filmfare Awards 2018"। বলিউড হাঙ্গামা। সংগ্রহের তারিখ ২০ ফেব্রুয়ারি ২০২০।  "63rd Jio Filmfare Awards 2018 Nominations"। ফিল্মফেয়ার। ১৮ জানুয়ারি ২০১৮। সংগ্রহের তারিখ ২০ ফেব্রুয়ারি ২০২০।  "Critics' Award nominations for the 63rd Jio Filmfare Awards 2018"। ফিল্মফেয়ার। ১৯ জানুয়ারি ২০১৮। সংগ্রহের তারিখ ২০ ফেব্রুয়ারি ২০২০।  ফিল্মফেয়ার দাপ্তরিক ওয়েবসাইট ফিল্মফেয়ার পুরস্কার ২০১৮
এ কে এম এ মুক্‌তাদির

ডাঃ এ কে এম এ মুক্‌তাদির হলেন বাংলাদেশের একজন প্রখ্যাত চক্ষু চিকিৎসক। চিকিৎসা শাস্ত্রে অনন্য সাধারণ অবদানের জন্য ২০২০ সালে তাকে “চিকিৎসাবিদ্যায় স্বাধীনতা পুরস্কার” প্রদান করা হয়। ডাঃ এ কে এম এ মুকতাদির ময়মনসিংহ জেলার গৌরীপুর উপজেলার বোকাইনগর ইউনিয়নের নয়াপাড়া গ্রামে এক সম্ভ্রান্ত মুসলিম পরিবারে জন্মগ্রহণ করেন। তিনি রাজেন্দ্র কিশোর সরকারি উচ্চ বিদ্যালয় থেকে এসএসসি, আনন্দ মোহন কলেজ থেকে এইচএসসি ও ময়মনসিংহ মেডিকেল কলেজ থেকে এমবিবিএস ডিগ্রি লাভ করেন। তিনি একজন বীর মুক্তিযোদ্ধা। ময়মনসিংহের পলাশকান্দায় সম্মুখ যুদ্ধে অংশগ্রহণ করেন তিনি। ১৯৭৫ সালে ময়মনসিংহ মেডিকেল কলেজ হতে এমবিবিএস পাস করেন। ১৯৭৬ সালে গৌরীপুর পাইলট বালিকা বিদ্যালয়ে চক্ষু ক্যাম্প শুরু করেন। ১৯৭৭ সাল থেকে ২০০৩ পর্যন্ত সেখানেই ক্যাম্প চালান। পরবর্তীতে উনার স্ত্রী গাইনি চিকিৎসক ডাঃ মাহমুদা খাতুনের সহায়তায় প্রতিষ্ঠা করেন ডাঃ মুকতাদির চক্ষু হাসপাতাল। ২০০৪ সালে নিজস্ব পাঁচ একর জমিতে ১০ শয্যার এই হাসপাতাল স্থাপন করেন। বর্তমানে ১০০ শয্যায় উন্নীত এই হাসপাতাল। চোখের ছানি অপারেশন, নেত্রনালির চিকিৎসা, চোখের মাংস বৃদ্ধি, গ্লুকোমা, চোখের ক্ষত, চোখের গুটি, টিউমার, ট্যারাচোখ সহ চোখের সাধারণ রোগের চিকিৎসা দেওয়া হয় এখানে। তিনি ছিলেন ঢাকা মেডিক্যাল কলেজ ও হাসপাতালের চক্ষু বিভাগের সাবেক অধ্যাপক ও বিভাগীয় প্রধান। ১ লাখ ৬৩ হাজার ৬৫৬ জন জন রোগীকে এখন পর্যন্ত চিকিৎসা দেওয়া হয়েছে। ২০০২ সালে লায়ন্স এফ্রিসিওয়ান অ্যাওয়ার্ড, ২০০৫ সালে এএফএও কর্তৃক ডিসটিংগোয়িং সার্ভিস এ্যাওয়ার্ড, একেদাস এ্যান্ডওমেন্ট এ্যাওয়ার্ড অর্জন করেন। ২০১৪ সালে রাষ্ট্রপতি আবদুল হামিদের কাছ থেকে রাষ্ট্রপতি আবদুল হামিদ অ্যাওয়ার্ড পান। ২০১৫ সালে ভারতে গোল্ডমেডেল পান। ২০১৬ সালে অ্যাসোসিয়েশন অব কমিউনিটি অপথালমলোজি ইন ইন্ডিয়া কর্তৃপক্ষ তাকে লাইফ টাইম অ্যাচিভমেন্ট অ্যাওয়ার্ড দেয়। বাংলাদেশের চক্ষু চিকিৎসা ক্ষেত্রে অসাধারণ অবদানের জন্য ২০২০ সালে দেশের সর্বোচ্চ বেসামরিক পুরস্কার হিসাবে পরিচিত "স্বাধীনতা পুরস্কার" লাভ করেন। চিকিৎসাবিদ্যায় স্বাধীনতা পুরস্কার বিজয়ীদের তালিকা। "স্বাধীনতা পদক পাচ্ছেন ৯ বিশিষ্ট ব্যক্তি ও এক প্রতিষ্ঠান"। ডেইলি স্টার। সংগ্রহের তারিখ ২০ ফেব্রুয়ারি ২০২০।  "কমান্ডার রউফ, আনোয়ার পাশাসহ ১০ জন পাচ্ছেন স্বাধীনতা পদক"। bangla.bdnews24.com। ২০ ফেব্রুয়ারি ২০২০ তারিখে মূল থেকে আর্কাইভ করা। সংগ্রহের তারিখ ২০ ফেব্রুয়ারি ২০২০।  "ডা. এ কে এম এ মুকতাদির"। maasranga.tv। ২০ ফেব্রুয়ারি ২০২০ তারিখে মূল থেকে আর্কাইভ করা। সংগ্রহের তারিখ ২০ ফেব্রুয়ারি ২০২০।  "চোখে চোখে আশার আলো"। kalerkantho.com। সংগ্রহের তারিখ ২০ ফেব্রুয়ারি ২০২০।  "গৌরীপুরে ডা: মুকতাদির চক্ষু হাসপাতালে বিনামূল্যে চোখের ছানি অপারেশন ক্যাম্প শুরু"। dailynayadiganta.com। সংগ্রহের তারিখ ২০ ফেব্রুয়ারি ২০২০।  সানজিদা খান (জানুয়ারি ২০০৩)। "জাতীয় পুরস্কার: স্বাধীনতা দিবস পুরস্কার"। সিরাজুল ইসলাম। বাংলাপিডিয়া। ঢাকা: এশিয়াটিক সোসাইটি বাংলাদেশ। আইএসবিএন 984-32-0576-6। সংগ্রহের তারিখ ২৬ জুন ২০১৯। স্বাধীনতা দিবস পুরস্কার সর্বোচ্চ রাষ্ট্রীয় পুরস্কার।  "স্বাধীনতা পদকের অর্থমূল্য বাড়ছে"। কালেরকন্ঠ অনলাইন। ২ মার্চ ২০১৬। সংগ্রহের তারিখ ২৬ জুন ২০১৯।  "প্রধানমন্ত্রী শেখ হাসিনা স্বাধীনতা পদক-২০১৯ হস্তান্তর করেন..."। মন্ত্রিপরিষদ বিভাগ, গণপ্রজাতন্ত্রী বাংলাদেশ সরকার। ২৫ মার্চ ২০১৯। ২৪ জুন ২০১৯ তারিখে মূল থেকে আর্কাইভ করা। সংগ্রহের তারিখ ২৬ জুন ২০১৯।
স্বাধীনতা পুরস্কার বিজয়ীদের তালিকা (২০২০–২০২৯)

স্বাধীনতা পুরস্কার বাংলাদেশের জাতীয় এবং “সর্বোচ্চ বেসামরিক পুরস্কার”। দেশ ও জাতির কল্যাণে বিভিন্ন ক্ষেত্রে অনন্য অবদানের স্বীকৃতি প্রদানের উদ্দেশ্যে ১৯৭৭ সাল থেকে এই পুরস্কার প্রদান করা হচ্ছে। এই তালিকাটি ২০২০ সাল থেকে ২০২৯ সাল পর্যন্ত বিভিন্ন ক্ষেত্রে স্বাধীনতা পুরস্কার প্রাপ্তদের সম্পর্কিত সার-সংক্ষেপণ। ২০১৯ সালে ৯ জন বিশিষ্ট ব্যক্তি ও একটি প্রতিষ্ঠানকে তাদের অসাধারণ অবদানের জন্য স্বাধীনতা পুরস্কারে ভূষিত করা হয়। ২০২০ সালে সাহিত্যে স্বাধীনতা পদক পেলেও নানা সমালোচনার মুখে বিতর্কিত রইজ উদ্দিনের পদক বাতিল বলে ঘোষণা করা হয়। ২০২১ সালে ৯ জন বিশিষ্ট ব্যক্তি ও একটি প্রতিষ্ঠানকে তাদের অসাধারণ অবদানের জন্য স্বাধীনতা পুরস্কারে ভূষিত করা হয়। ২০২২ সালে ৯ জন বিশিষ্ট ব্যক্তি ও একটি প্রতিষ্ঠানকে তাদের অসাধারণ অবদানের জন্য স্বাধীনতা পুরস্কারে ভূষিত করা হয়। ২০২৩ সালে ৯ জন বিশিষ্ট ব্যক্তি ও একটি প্রতিষ্ঠানকে তাদের অসাধারণ অবদানের জন্য স্বাধীনতা পুরস্কারে ভূষিত করা হয়। ২০২৪ সালে ১০ জন বিশিষ্ট ব্যক্তিকে তাদের অসাধারণ অবদানের জন্য স্বাধীনতা পুরস্কারে ভূষিত করা হয়। স্বাধীনতা পুরস্কার বিজয়ীদের তালিকা (১৯৭৭–৭৯) স্বাধীনতা পুরস্কার বিজয়ীদের তালিকা (১৯৮০–৮৯) স্বাধীনতা পুরস্কার বিজয়ীদের তালিকা (১৯৯০–৯৯) স্বাধীনতা পুরস্কার বিজয়ীদের তালিকা (২০০০–০৯) স্বাধীনতা পুরস্কার বিজয়ীদের তালিকা (২০১০–১৯) সানজিদা খান (জানুয়ারি ২০০৩)। "জাতীয় পুরস্কার: স্বাধীনতা দিবস পুরস্কার"। সিরাজুল ইসলাম। বাংলাপিডিয়া। ঢাকা: এশিয়াটিক সোসাইটি বাংলাদেশ। আইএসবিএন 984-32-0576-6। সংগ্রহের তারিখ ২৫ অক্টোবর ২০১৭। স্বাধীনতা দিবস পুরস্কার সর্বোচ্চ রাষ্ট্রীয় পুরস্কার।  "স্বাধীনতা পদকের অর্থমূল্য বাড়ছে"। কালেরকন্ঠ অনলাইন। ২ মার্চ ২০১৬। সংগ্রহের তারিখ ১৬ অক্টোবর ২০১৭।  "স্বাধীনতা পদক পাচ্ছেন ৯ বিশিষ্ট ব্যক্তি ও এক প্রতিষ্ঠান"। ডেইলি স্টার। সংগ্রহের তারিখ ২০ ফেব্রুয়ারি ২০২০।  "কমান্ডার রউফ, আনোয়ার পাশাসহ ১০ জন পাচ্ছেন স্বাধীনতা পদক"। bangla.bdnews24.com। ২০ ফেব্রুয়ারি ২০২০ তারিখে মূল থেকে আর্কাইভ করা। সংগ্রহের তারিখ ২০ ফেব্রুয়ারি ২০২০।  "স্বাধীনতা পদক থেকে বাদ পড়লেন সেই রইজ উদ্দিন"। যুগান্তর অনলাইন। ১২ মার্চ ২০২০। সংগ্রহের তারিখ ১২ মার্চ ২০২০।  "স্বাধীনতা পদক পাচ্ছেন ৯ ব্যক্তি ও ১ প্রতিষ্ঠান"। www.kalerkantho.com। সংগ্রহের তারিখ ৭ মার্চ ২০২১।  "স্বাধীনতা পদক পাচ্ছেন ১০ ব্যক্তি ও ১ প্রতিষ্ঠান"। প্রথম আলো। সংগ্রহের তারিখ ১৫ মার্চ ২০২২।  "স্বাধীনতা পদক পাচ্ছেন ১০ ব্যক্তি ও ১ প্রতিষ্ঠান"। যুগান্তর। সংগ্রহের তারিখ ৯ মার্চ ২০২৩।  উইকিমিডিয়া কমন্সে স্বাধীনতা পুরস্কার সংক্রান্ত মিডিয়া রয়েছে।
গাঙচিল

গাঙচিল (Gull) নদীর উপর উড়ে বেড়ায় এমন চিলবিশেষ। ১৮১৫ সালে ফরাসি বহুবিদ্যাবিশারদ কনস্টানটাইন স্যামুয়েল রাফিনেস্কের দ্বারা লরিডে (লরিডিয়া হিসাবে)পরিবারটি চালু হয়েছিল। গাঙচিল (Seagull) আকৃতিতে মাঝারি থেকে বড় হয়ে থাকে। রঙ হয় ধূসর বা সাদা; মাঝে মাঝে মাথা ও পাখায় কালো ছোপ দেখা যায়। গাঙচিলের ডাক বেশ কর্কশ। এদের পাগুলো বেশ লম্বা হয়ে থাকে। ডানা লম্বা ও শক্তিশালী। হাঁসের মতো পায়ের পাতা জোড়া। এই কারণে জলে সহজেই সাঁতার কাটতে পারে। এরা অনায়াসে আকাশে দীর্ঘক্ষণ উড়তে পারে। হাওয়া থাকলে খুব কমই ডানা সঞ্চালন করে। দু' চারবার ডানা নেড়ে এরা স্বচ্ছন্দে আকাশে ঘুরে বেড়াতে পারে। মাছ এদের প্রধান খাদ্য। উপকূলের আবর্জনা ঘেঁটে ছোট ছোট পোকামাকড় খায়। এদের বহু প্রজাতি রয়েছে। তাদের অধিকাংশই পরিযায়ী পাখি। এরা বাসা বাঁধে পাথরের খাঁজে। শুকনো শেওলা দিয়ে বাসা তৈরি করে তাতে দুটি ও তিনটি ডিম পাড়ে। গাল পাখির ডিম খাদ্য হিসেবে পৃথিবীর বিভিন্ন দেশেই সমাদৃত। ইউরোপ ও আমেরিকায় হেরিং গাল, কালো মাথা গাল, কমন গাল সুপরিচিত। গ্রেট ব্ল্যাক হেডেড গাল হলো সবচেয়ে বড় আকারে সোনালি ঈগলের মতো। গৃহপালিত পায়রা থেকে গাল পাখি ছোট। আমাদের দেশে এদের দেখা খুবই কম মিলে। এদের প্রধান খাদ্য মাছ, পোকামাকড়, ডিম, বিভিন্ন লতা। এরা অঙ্গুরিঠুঁটো (Ring-billed Gull) নামেও পরিচিত। Rafinesque, Constantine Samuel (১৮১৫)। Analyse de la nature ou, Tableau de l'univers et des corps organisés (ফরাসি ভাষায়)। Palermo: Self-published। পৃষ্ঠা 72। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Bock, Walter J. (১৯৯৪)। History and Nomenclature of Avian Family-Group Names। Bulletin of the American Museum of Natural History। Number 222। New York: American Museum of Natural History। পৃষ্ঠা 138, 252। hdl:2246/830। উদ্ধৃতি টেমপ্লেট ইংরেজি প্যারামিটার ব্যবহার করেছে (link)